
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. szeptember 18-án tartandó munkaterv szerinti ülésére

8. napirendhez

Tárgy: Az Egészségügyi és Szociális Bizottság éves beszámolója
Tisztelt Képviselő-testület!

Az Önkormányzat Szervezeti és Működési Szabályzatáról szóló 14/2009. (XII. 22.) rendelet 43. § (12) bekezdése alapján a bizottságok rendszeresen beszámolnak munkájukról.

Jelen előterjesztés keretén belül kérem az Egészségügyi és Szociális Bizottság beszámolójának szíves megtárgyalását és elfogadását.

…/2013. (IX. 18.) ÖKT határozati javaslat

Sülysáp Nagyközség Önkormányzatának Képviselő-testülete az SZMSZ 43. § (12) bekezdése szerint Egészségügyi és Szociális Bizottság előző évi munkájáról szóló beszámolóját elfogadja.
Határidő: azonnal

Felelős: a bizottság elnöke

Sülysáp, 2013. szeptember 02.


Szücsi Csaba s.k.


elnök

Láttam!

Sülysáp, 2013. szeptember 12.

Tóth Krisztina s.k.

jegyző
1. SZÁMÚ MELLÉKLET

Beszámoló

Az Egészségügyi és Szociális Bizottság munkájáról

Az Egészségügyi és Szociális Bizottság feladatai:

· dönt a hatáskörébe utalt ügyekben;

· A Képviselő-testület döntéseinek előkészítése érdekében megvitatja és állást foglal a feladatkörébe tartozó ügyekben, beleértve a képviselő-testületi előterjesztések véleményezését is,

· Előkészíti a munkatervben meghatározott előterjesztéseket, 

· Közreműködik a feladatkörébe tartozó önkormányzati rendeletek és határozatok előkészítésében,

· Javaslatot tesz a Képviselő-testület hatáskörébe tartozó és a bizottság feladatkörét érintő személyi kérdésekben.

Az Egészségügyi és Szociális Bizottság 2012. augusztus - 2013. június időszakban végzett tevékenységéről az alábbi tájékoztatást nyújtom:
Az átruházott hatáskörökben hozott döntések

Az Egészségügyi és Szociális Bizottság 2012. III. negyedévében két alkalommal, augusztus 14-én és szeptember 18-án ülésezett. A Bizottság hatáskörébe a rendkívüli gyermekvédelmi támogatás az átmeneti segélyek, és a személyes gondoskodás díjkedvezményeinek megállapítása tartozik.

Étkezési térítési díjkedvezmény megállapítása iránt az III. negyedévben nem nyújtottak be kérelmet. 

Rendkívüli gyermekvédelmi támogatás a Bizottság augusztusi ülésén 6 fő részére, összesen 32.000,- Ft, szeptemberi ülésén 12 fő részére, összesen 56.000,- Ft összegben került megállapításra. 

A támogatás természetben történő kifizetésről a Bizottság a III. negyedévben nem döntött. Elutasító döntés a Bizottság részéről nem született.

Átmeneti segély a Bizottság augusztusi ülésén 3 fő részére, összesen 15.000,- Ft, szeptemberi ülésén 11 fő részére, összesen 53.000,- Ft összegben került megállapításra. A Bizottság részéről egy elutasító döntés született.

A fent említett támogatások a Bizottság döntését követően maradéktalanul kifizetésre kerültek. 

Az Egészségügyi és Szociális Bizottság 2012. IV. negyedévében három alkalommal, október 16-án, november 13-án és december 11-én ülésezett. 

Étkezési térítési díjkedvezmény megállapítása iránt az IV. negyedévben nem nyújtottak be kérelmet. 

Rendkívüli gyermekvédelmi támogatás a Bizottság októberi ülésén 13 fő részére, összesen 67.000,- Ft, novemberi ülésén 9 fő részére, összesen 126.000,- Ft, decemberi ülésén 11 fő részére 110.000,- Ft összegben került megállapításra. 

A Bizottság minden tűzifa igénylés esetében, a megállapított támogatás természetben történő kifizetésről döntött. A tűzifa vásárlását, valamint a számlákkal való elszámolást a családgondozók végezték. 

Elutasító döntés a Bizottság részéről nem született.

Átmeneti segély a Bizottság októberi ülésén 3 fő részére, összesen 15.000,- Ft, novemberi ülésén 7 fő részére, összesen 35.000,- Ft, decemberi ülésén 19 fő részére 122.000,- Ft összegben került megállapításra. 

A Bizottság részéről elutasító döntés nem született.

A hátrányos helyzetű családok részére a Bizottság döntése alapján 2012. december hónapjában karácsonyi csomag került kiosztásra, az akció 100 családot érintett, minden csomag 4.000,- Ft értékben került összeállításra, a csomagok szétosztását a családgondozók végezték december 21. napján. 

A fent említett támogatások a Bizottság döntését követően maradéktalanul kifizetésre kerültek. 

Az Egészségügyi és Szociális Bizottság 2013. I. negyedévében három alkalommal, január 15-én, február 12-én és március 12-én ülésezett. 

Étkezési térítési díjkedvezmény megállapítása iránt az I. negyedévben nem nyújtottak be kérelmet. 

Rendkívüli gyermekvédelmi támogatás a Bizottság januári ülésén 11 fő részére, összesen 65.000,- Ft, februári ülésén 16 fő részére, összesen 34.000,- Ft és 50 mázsa tűzifa, márciusi ülésén 7 fő részére 31.000,- Ft és 10 mázsa tűzifa támogatás került megállapításra. 

A Bizottság minden tűzifa igénylés esetében, a Faluszolga Kft. telephelyén rendelkezésre álló tűzifából szállítatta ki a természetben nyújtott tűzifa támogatást. A Faluszolga Kft. dolgozói gyorsan és rugalmasan oldották meg a kérelmezők részére történő kiszállítást, melyet ezúton köszönök meg. Elutasító döntés a Bizottság részéről nem született. Két alkalommal a család életvitelére való tekintettel a családgondozók vásároltak be és számlákkal számoltak el rendkívüli gyermekvédelmi támogatás összegéről. 

Átmeneti segély a Bizottság januári ülésén 21 fő részére, összesen 105.000,- Ft, februári ülésén 10 fő részére, összesen 48.000,- Ft, márciusi ülésén 17 fő részére 85.000,- Ft támogatás került megállapításra.

A Bizottság részéről 1 db elutasító döntés született. A negyedévben átmeneti segélyként 45 mázsa tűzifa került kiosztásra.

A fent említett támogatások a Bizottság döntését követően maradéktalanul kifizetésre kerültek. 

Az Egészségügyi és Szociális Bizottság 2013. II. negyedévében három alkalommal, április 09-én, május 21-én és június 18-án ülésezett. 

Étkezési térítési díjkedvezmény megállapítása iránt az II. negyedévben nem nyújtottak be kérelmet. 

Rendkívüli gyermekvédelmi támogatás a Bizottság áprilisi ülésén 15 fő részére, összesen 75.000,- Ft, májusi ülésén 11 fő részére, összesen 35.000,- Ft és 22 zsák vetőburgonya, júniusi ülésén 4 fő részére 20.000,- Ft támogatás került megállapításra. 

Elutasító döntés a Bizottság részéről nem született. Egy alkalommal a család életvitelére való tekintettel a családgondozók vásároltak be és számlákkal számoltak el rendkívüli gyermekvédelmi támogatás összegéről. 

Átmeneti segély a Bizottság áprilisi ülésén 12 fő részére, összesen 60.000,- Ft, májusi ülésén 15 fő részére, összesen 51.000,- Ft, júniusi ülésén 16 fő részére 66.000,- Ft támogatás került megállapításra.

A fent említett támogatások a Bizottság döntését követően maradéktalanul kifizetésre kerültek. 

A beszámoló időszakának rövid áttekintése
Sülysáp Város Önkormányzatának költségvetésében évről, évre a szociális kiadásokra szánt összeg 2.000.000,- Ft (1.000.000,- Ft a rendkívüli gyermekvédelmi támogatásokra és 1.000.000,- Ft az átmeneti segélyekre) Meglátásunk szerint a rászorult családok egyre nagyobb problémákkal küzdenek. Városunkban mintegy 200 család anyagi helyzete válságos. Bizottságunk a Hivatal munkatársaival együtt team munkában próbálja megtalálni a lehető legjobb felhasználását a rendelkezésre álló pénzügyi keretnek. 
A beszámoló időszakában a bizottság 115 főnek ítélte meg a rendkívüli gyermekvédelmi támogatást, 651.000,- Ft összegben, továbbá 134 főnek ítélt meg átmeneti segélyt, 655.000,- Ft összegben. 

A negyedéves beszámolókból kiderül, hogy a fűtési szezonban a kérelmezőknek természetbeni juttatásként fát szállítottak ki a Faluszolga Kft. munkatársai. A tavaszi hónapokban pedig vetőmagburgonya egészítette ki a pénzbeli szociális juttatásokat.
Informális bizottsági ülések ebben az időszakban nem voltak.
Kérem a beszámoló megvitatását és elfogadását.
Sülysáp, 2013. szeptember 02.

Szücsi Csaba


Egészségügyi és Szociális 


Bizottság Elnöke

